CELEX: 52010PC0376
Language: bg
Date: 2010-07-14
Title: Предложение за РЕГЛАМЕНТ (ЕС) № …/… НА СЪВЕТА за разширяване на обхвата на Регламент (ЕС) № хх/уу на Европейския парламент и на Съвета относно специализираното трансгранично транспортиране на евро в брой по шосе между държавите-членки в еврозоната

|

52010PC0376

	[pic] | ЕВРОПЕЙСКА КОМИСИЯ |Брюксел, 14.7.2010COM(2010)376 окончателен2010/0206 (APP)Предложение заРЕГЛАМЕНТ (ЕС) № …/… НА СЪВЕТАза разширяване на обхвата на Регламент (ЕС) № хх/уу на Европейския парламент и на Съвета относно специализираното трансгранично транспортиране на евро в брой по шосе между държавите-членки в еврозонатаОБЯСНИТЕЛЕН МЕМОРАНДУМС настоящото предложение се цели да се разшири обхватът на предложението за Регламент относно специализираното трансгранично транспортиране на евро в брой по шосе между държавите-членки в еврозоната върху територията на държавите-членки, на които предстои въвеждане на еврото, тъй като по време на подготовката на прехода обикновено нараства нуждата от трансгранично транспортиране на евро в брой.Разширяването на обхвата на регламента следва да стане автоматично и да влезе в сила от датата, на която Съветът вземе решение за отмяна на дерогацията на държавата-членка по отношение на участието ѝ в еврозоната.Главното предложение се основава на член 133, съгласно който само държавите-членки, които вече са приели еврото, имат право на глас в Съвета. Тъй като настоящото предложение засяга държавите-членки, които все още не са приели еврото, то се основава на член 352. Това е целесъобразно, тъй като за постигането на плавен преход към еврото е необходимо действие на равнище на Съюза.2010/0206 (APP)Предложение заРЕГЛАМЕНТ (ЕС) № …/… НА СЪВЕТАза разширяване на обхвата на Регламент (ЕС) № хх/уу на Европейския парламент и на Съвета относно специализираното трансгранично транспортиране на евро в брой по шосе между държавите-членки в еврозонатаСЪВЕТЪТ НА ЕВРОПЕЙСКИЯ СЪЮЗ,като взе предвид Договора за функционирането на Европейския съюз, и по-специално член 352 от него,като взе предвид предложението на Европейската комисия[1],като взе предвид одобрението на Европейския парламент[2],след предаване на проекта на законодателен акт на националните парламенти,като действа в съответствие със специална законодателна процедура,като има предвид, че:1.  Регламент (ЕС) № хх/уу на Европейския парламент и на Съвета[3] се прилага на територията на тези държави-членки, които са приели еврото за своя единна парична единица.2.  При подготовката на прехода към еврото съществува необходимост от транспортирането на евро в брой, тъй като евро банкнотите, необходими по време на прехода, биват обикновено транспортирани от съществуващите парични запаси в еврозоната и тъй като евро монетите често биват изцяло или отчасти изсичани зад граница.3.  Ето защо е необходимо Регламент (ЕС) № хх/уу да се прилага и спрямо държавите-членки, които се подготвят за приемане на еврото, от датата на решението на Съвета за отмяна на съответната им дерогация от участие в еврозоната.ПРИЕ НАСТОЯЩИЯ РЕГЛАМЕНТ:Член 1Регламент (ЕС) № хх/уу се прилага на територията на държава-членка, която все още не е приела еврото, от датата на решението на Съвета за отмяна на съответната ѝ дерогация от участие в еврозоната, взето в съответствие с член 140, параграф 2 от Договора.Член 2Настоящият регламент влиза в сила шест месеца след публикуването му в Официален вестник на Европейския съюз .Той е задължителен в своята цялост и се прилага пряко във всички държави-членки.Съставено в Брюксел на […] година.За СъветаПредседател […] [1] ОВ …, стр. ...[2] ОВ …, стр. ...[3] ОВ …, стр. ...